
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

              Privind, aprobarea preţului de pornire la licitaţie şi a caietului  de sarcini pentru 

                             închirierea prin licitaţie publică a terenurilor  inventariate în fondul de   

                             publicitate existent pe raza municipiului  Focşani,  în vederea amplasării 

                             de suporturi de publicitate

         Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al  Serviciului urbanism, al Direcţiei economice şi al Serviciului juridic-contencios, administrarea domeniului public şi privat, publicitate, înregistrat la nr.12676/ 20.03.2006 prin care se propune aprobarea preţului de pornire la licitaţie şi a caietului de sarcini pentru închirierea prin licitaţie publică a terenurilor inventariate în fondul de publicitate existent pe raza municipiului Focşani, în vederea amplasării de suporturi de publicitate şi avizul favorabil al Comisiei pentru amenajarea teritoriului şi urbanism şi al Comisiei pentru buget, finanţe, liberă iniţiativă, economic şi serivicii publice;

        - în baza art.38 alin. (1) şi (2) lit. (f) şi în temeiul art.46 alin.(2) şi art. 125 din Legea nr. 215/ 2001 privind administraţia publică locală, cu modificările şi completările ulterioare.

HOTĂRĂŞTE :

            Art. 1.  Aprobarea preţului de pornire la licitaţie în cuantum de 2, 00 ron/ mp./ zi, pentru închirierea prin licitaţie publică a terenurilor inventariate în fondul de publicitate existent pe raza municipiului Focşani, în vederea amplasării de suporturi publicitare. 

         Art.  2. Aprobarea caietului de sarcini pentru închirierea prin licitaţie publică a terenurilor inventariate în fondul de publicitate existent pe raza municipiului Focşani, conform anexei nr. 1, care face parte integrantă din prezenta hotărâre. 

           Art. 3. Aprobarea contractului - cadru de închiriere  a terenurilor inventariate în fondul de publicitate existent pe raza municipiului Focşani, conform anexei nr. 2 care face parte integrantă din prezenta hotărâre.

      Art. 4.  Aprobarea convenţiei - cadru pentru utilizarea terenurilor inventariate în fondul de publicitate existent pe raza municipiului Focşani, conform anexei nr. 3 care face parte integrantă din prezenta hotărâre.

         Art. 5. Prezenta hotarare va fi comunicata de catre Direcţia administratie publica locala compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic- contencios, administrarea domeniului public si privat, publicitate, Serviciul urbanism şi Directia economica.

PREŞEDINTE DE ŞEDINŢĂ,

Rodica BOBOC

                                                                                                     CONTRASEMNEAZĂ,

                                                                                              Secretarul Municipiului Focşani

Municipiul Focşani, 18 aprilie 2006

Nr. 130
                              ROMÂNIA                                                                                         ANEXA nr. 1

                     JUDEŢUL VRANCEA                                                                    la Hotărârea nr.   130
                 Consilul Local al Municipiului                                                            din data de 18 aprilie 2006

                             FOCŞANI

CAIET DE SARCINI

          Privind,  închirierea prin licitaţie publică a terenurilor  inventariate în fondul de   

                          publicitate existent pe raza municipiului  Focşani,  în vederea amplasării 

                         de suporturi de publicitate

1. Data şi locul desfăşurării licitaţiei publice:

       Licitaţia publică va avea loc în data de ________________2006, la sediul Primăriei municipiului Focşani, din str. D.Cantemir nr. 1 bis, orele________.

2. Obiectul  licitaţiei:
     Obiectul licitaţiei îl constituie terenul în suprafaţă de_______mp., situat în Focşani str.___________, inventariat în fondul de publicitate existent pe raza municipiului Focşani, în vederea amplasării de suporturi publicitare, tipul___________.

3. Identificarea bunului imobil – teren care face obiectul închirierii:
     Identificarea bunului imobil – teren se va face de către serviciile specializate din cadrul Primăriei municipiului Focşani, care vor elibera avizele necesare pentru amplasarea suporturilor publicitare, în funcţie de tipul acestora, în conformitate cu Regulamentul privind administrarea şi exploatarea spaţiilor publicitare pe raza municipiului Focşani, aprobat prin HCL nr.______________ şi a inventarierii fondului de publicitate existent pe raza municipiului Focşni.

4. Elemente de preţ:
       Preţul minim de pornire la licitaţie este de 2,00 ron/ mp./ zi. 

 5. Condiţiile de participare la licitaţie :

      Taxa de participare la licitaţie este de 700.000 lei.

       Garanţia de participare la licitaţie este de 10% din valoarea chiriei pe un an de zile pentru fiecare amplasament în parte.

       Taxa de participare şi garanţia de participare la licitaţie vor fi depuse la casieria Primăriei municipiului Focşani.

        Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane juridice .

       Persoanele juridice vor depune  următoarele documente :

   -  certificatul de înmatriculare, actul constitutiv, inclusiv de pe actele adiţionale relevante din care să rezulte că obiectul principal de activitate al societăţii este publicitatea- în copie;

· certficatul de înregistrare fiscală – în copie;

· certificat privind achitarea taxelor şi impozitelor locale eliberat de Primăria unde îşi are sediul persoana juridică – în original;

· cazierul fiscal eliberat de Administraţia financiară unde îşi are sediul persoana juridică – în original;

· balanţa de verificare şi ultimul bilanţ încheiat, la data organizării licitaţiei publice – în copie;

· împuternicire pentru persoană care se va prezenta la licitaţie – în original.

6. Modul de desfăşurare a licitaţiei :

      Ofertanţii interesaţi, persoane juridice, pentru a participa la licitaţia vor depune la sediul organizatorului oferta pentru închirierea terenului în suprafaţă de ________mp. situat în Focşani, str.______________, împreună cu documentele solicitate, nominalizate în anunţul publicitar, publicat într-un ziar local şi unul de interes naţional.

        Termenul de primire al ofertelor nu poate fi mai mic de 20 (douăzeci) de zile calandaristice, începând cu data publicării anunţului publicitar.

      Depunerea ofertelor :

· ofertele vor fi redactate în limba română;

· oferta este fermă, definitivă şi obligatorie pentru participarea la licitaţie.

     Oferta va cuprinde :

· cererea de inscriere la licitatie;

· oferta ;

· dovada depunerii la casieria organizatorului licitaţiei a garanţiei de participare reprezentând 10% din valoarea chiriei pe un an de zile, ;

· dovada achitării la casieria organizatorului licitaţiei a taxei de participare în sumă de 700.000 lei.

· dovada achitării caietului de sarcini în sumă de 300.000 lei.

     Ofertele de participare la licitaţie se depun într-un singur exemplar.       

     Ofertantul va introduce oferta în două plicuri, astfel :

· plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi obiectul licitaţiei inclusiv adresa terenului care face obiectul licitaţiei. 

     Pentru continuarea licitaţiei este necesar ca după deschiderea plicurilor   

     exterioare cel puţin două oferte să întrunească condiţiile prevăzute mai sus. 

· plicul interior va conţine oferta propriu-zisă. Pe plicul interior se va scrie numele şi prenumele ofertantului, sediul societăţii, asfel încât să se poată restitui acestuia oferta, în cazul în care nu a fost adjudecată sau respinsă.

Fiecare participant poate depune o singură ofertă şi aceasta trebuie semnată.

     Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

     Oferta trebuie să cuprindă toate condiţiile prevăzute în caietul de sarcini.

     Ofertantul va suporta toate cheltuielile aferente prezentării ofertei sale.

       Dacă oferta nu răspunde la cerinţele licitaţiei, aceasta va fi respinsă de comisia de licitaţie.

     În legătură cu ofertele se precizează următoarele :

· oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

· oferta este supusă clauzelor juridice şi financiare înscrise în documentele ce o alcătuiesc;

· organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

· revocarea de către ofertant a ofertei după adjudecare, atrage pierderea garanţiei de participare;

· ofertele aflate sub valoarea preţului minim de pornire la licitaţie vor fi excluse;

       Licitaţia are loc la data şi ora stabilită în anunţul de licitatie .

În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

       La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

       Preşedintele comisiei de licitaţie anunţă preţul minim de pornire la licitaţie, pasul de licitaţie stabilit de comisie şi modul de desfăşurare a licitaţiei.

        În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de  preşedintele comisiei. 

        Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

· 4 –

        Ofertele pentru care s-au transmis notificări de retragere sau ofertele întârziate se vor restitui nedeschise.

  7. Garanţii:

       În vederea participării la licitaţie ofertanţii, persoane juridice, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare. La data încheierii contractului de închiriere, locatarul va constitui o garanţie egală cu contravaloarea chiriei pentru 2 (două) luni în favoarea deţinătorului terenului, valabilă pe toată perioada derulării contractului şi care se va reactualiza anual conform prevederilor legale.

       Ofertanţilor declaraţi necaştigători li se restituie garanţia de participare pe bază de cerere.

          Garanţia de participare la licitaţie se pierde în următoarele situaţii :

· dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

· în cazul ofertantului câştigător, dacă aceasta nu se prezintă la data stabilită de comisia de licitaţie pentru perfectarea contractului de închiriere;

· în cazul respingerii (excluderii) de la licitaţie de către comisia de licitaţie.

8. Analizarea şi compararea ofertelor:
        La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

       Se consideră oferta adjudecată,  a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

       Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie. Contestaţiile se depun la comisia de licitaţie imediat după adjudecare. Soluţionarea contestaţiilor se face în termen de 5 zile de la data depunerii acestora.

        După  expirarea contestaţiilor se definitivează rezultatul licitaţiei şi se afişează la sediul Primăriei municipiului Focşani.

9. Dispoziţii finale :
         Ca urmare a adjudecării licitaţiei publice cel care a fost declarat câştigător va trebui să se prezinte la un sediul Primăriei municipiului Focşani, Serviciul juridic- contencios, administrarea domeniului public şi privat, publicitate în vederea semnării contractului de închiriere.

          Caietul de sarcini se va cumpăra de la sediul organizatorului.

          Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

           Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

          Preţul caietului de sarcini este de 300.000 lei.

PREŞEDINTE DE ŞEDINŢĂ,

Rodica BOBOC

                                                                                                     CONTRASEMNEAZĂ,

                                                                                              Secretarul Municipiului Focşani

                              ROMÂNIA                                                                                                ANEXA nr. 2

                     JUDEŢUL VRANCEA                                                                    la Hotărârea nr.   130
                 Consilul Local al Municipiului                                                            din data de 18 aprilie 2006

                             FOCŞANI

      CONTRACT DE ÎNCHIRIERE NR.     

     Încheiat  astăzi _______________2006   

              Având în vedere procesul – verbal de licitaţie nr.__________încheiat în data de  _________   precum şi Regulamentul privind administrarea şi exploatarea spaţiilor publicitare pe raza municipiului Focşani, am procedat la încheierea prezentului contract de închiriere

I.  ÎNTRE :

 PRIMĂRIA MUNICIPIULUI FOCŞANI, cu sediul în str. D.Cantemir nr.1bis, reprezentată de Ing. Decebal BACINSCHI – Primar  şi Nataşa NEMEŞ - director executiv, în calitate de locator

Şi ___________________________, cu sediul în___________, reprezentată prin _______, având CUI_______________, cont nr.____________, deschis la_____________ în calitate de locatar, 

II. OBIECTUL  CONTRACTULUI :

           Art. 1.  Obiectul contractului îl constituie închirierea suprafaţei de ___________mp., teren situat în Focşani, str._____________, inventariat în fondul de publicitate, in vederea amplasarii de suporturi publicitare .

III. TERMENUL  CONTRACTULUI :

Art. 2.  Închirierea terenului în suprafaţă de _______mp. se face pe o perioadă de un an, începând cu data de____________, cu posibilitatea prelungirii, prin act adiţional, cu acordul ambelor părţi, în conformitate cu legislaţia în vigoare la acea dată. Prelungirea contractului de închiriere se face la cererea locatarului cu 30 ( treizeci) de zile înaintea termenului de expirare a acestuia.

IV. PREŢUL ÎNCHIRIERII :

              Art. 3. Preţul chiriei este de _________lei/ mp./ zi. La data încheierii prezentului contract de închiriere, locatarul va constitui o garanţie egală cu contravaloarea chiriei pentru 2 (două) luni în favoarea deţinătorului terenului, valabilă pe toată perioada derulării contractului şi care se va recalcula anual, conform prevederilor legale.

               V. MODALITATEA DE PLATĂ:

               Art. 4.  Plata chiriei  se va face  în baza facturii emise de locator, cu ordin de plată pe data de 5 a fiecărei lunii pentru luna următoare în contul nr. 93TREZ69121300205XXXXX deschis la Trezoreria Municipiului Focşani. Neplata chiriei  până la finele lunii în curs atrage 

după sine, calcularea de dobanzi si penalitati in cote stabilite de lege pentru fiecare zi întârziere. Neplata chiriei în termenele stabilite anterior atrage după sine rezilierea contractului fără a se mai proceda la alte demersuri. Recuperarea tuturor sumelor restante se va face din garanţia constituită conform art. 3 din contract. Totodată din garanţie se vor reţine sumele aferente demontării structurilor de publicitate şi aducerii amplasamentului la forma şi starea iniţială. În cazul în care există diferenţe de garanţie acestea se vor restitui locatarului în termen de 15 (cincisprezece) zile de la finalizarea lucrărilor prevăzute la art. 3 şi a art. 4, la solicitarea scrisă a acestuia.

VI. ÎNCETAREA ÎNCHIRIERII :

              Art. 5.  Închirierea poate înceta din următoarele motive:

· acordul de voinţă al părţilor ;

-     schimbarea destinaţiei terenului, decât cea pentru care a fost închiriat ;

                   -     la cererea locatarului,  cu condiţia notificării prealabile într-un termen de minim              

                         60 zile;

                   -     expirarea termenului;

             Art. 6.  În cazul nerespectării clauzelor contractuale privind schimbarea destinaţiei terenului şi plata chiriei, contractul încetează de drept.

                  VII. OBLIGAŢIILE PĂRŢILOR :

            Art. 7. Locatorul are următoarele obligaţii :

                    -  să predea locatarului terenul liber de orice sarcini ;

     -   va asigura paşnica şi liniştita  folosinţă a spaţiului pe perioada închirierii.

            Art. 8. Locatarul (chiriaşul ) are următoarele obligaţii :

                    - să respecte clauzele prezentului contract, să nu schimbe destinaţia terenului, care face obiectul contractului ;

                   - locatarul nu poate să cesioneze prezentul contract de închiriere sau să subînchirieze spaţiul vreunui terţ ;

                   -   să plătească preţul în condiţiile şi la termenul stabilit prin contract;

                   - să obţină toate avizele necesare amplasării suporturilor de publicitate în conformitate cu prevederile Regulamentul privind administrarea şi exploatarea spaţiilor publicitare pe raza municipiului Focşani,

                   - în cazul în care sistemul publicitar include consumatori de energie electrică, iar conectarea se va face la reţeaua de iluminat stradal, va încheia un contract de furnizare a energiei electrice cu operatorul serviciului de iluminat public al municipiului Focşani. Plata energiei electrice către Primăria municipiului Focşani, se va face pe data de 1 (unu) a fiecărei luni în curs, urmând ca la sfâşitul anului să se facă regularizarea sumelor achitate în raport cu consumul;

                  - contractantul care montează sau demontează un sistem publicitar pe domeniul public sau privat al municipiului Focşani este obligat să aducă suportul şi mediul înconjurător în starea dinainte de montarea/ demontare, în timp de trei zile de la montare/ demontare. 

                  - locatarul are obligaţia de a depune în termen de 30 (treizeci) de zile, la Serviciul de impozite şi taxe locale din cadrul Primăriei municipiului Focşani, după amplasarea suportului publicitar, o declaraţie, pentru calcularea taxei pentru afişaj;

                   VIII. CONTROLUL :

                   Art. 9. Controlul asupra modului în care se respectă prevederile prezentului contract se efectuează de împuterniciţii Primăriei municipiului Focşani.

                  IX.   LITIGII  :

                 Art. 10. Litigiile, de orice fel, ce vor decurge din exercitarea prezentului contract, dacă nu vor fi soluţionate pe cale amiabilă, vor fi rezolvate prin instanţa de judecată .

                Art. 11. Pe toată durata închirierii,cele doua părţi se vor supune legislatiei, în vigoare,  în România. 

                 X.   FORŢA  MAJORĂ :

               Art. 12. În caz de forţă majoră, părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 5 (cinci) zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

              Art. 13.  Dacă în termen de 30 zile de la declararea forţei  majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. 

             De asemeni, fiecare parte are obligaţia de a face cunoscut, în scris, încetarea condiţiei de forţa majoră .


   XI.    DISPOZIŢII   FINALE :

             Art. 14. Prezentul contract, s-a încheiat în 3 (trei) exemplare, din care unul se înmânează locatarului.

LOCATAR,                                                                 LOCATOR

PREŞEDINTE DE ŞEDINŢĂ,

Rodica BOBOC

                                                                                                     CONTRASEMNEAZĂ,

                                                                                              Secretarul Municipiului Focşani

                              ROMÂNIA                                                                                                ANEXA nr. 3

                     JUDEŢUL VRANCEA                                                                    la Hotărârea nr.   130
                 Consilul Local al Municipiului                                                            din data de 18 aprilie 2006

                             FOCŞANI

CONVENŢIE

     Încheiata  astăzi, _______________2006   

              Având în vedere  Regulamentul privind administrarea şi exploatarea spaţiilor publicitare pe raza municipiului Focşani, am procedat la încheierea prezentei convenţii:

I.  ÎNTRE :

 PRIMĂRIA MUNICIPIULUI FOCŞANI, cu sediul în str. D.Cantemir nr.1bis, reprezentată de Ing. Decebal BACINSCHI – Primar  şi Nataşa NEMEŞ - director executiv, în calitate de locator

Şi ___________________________, cu sediul în___________, reprezentată prin _______, având CUI_______________, cont nr.____________, deschis la_____________, în calitate de locatar, 

II. OBIECTUL  CONVENŢIEI :

           Art. 1.  Obiectul convenţiei îl constituie suprafaţa de ___________mp., teren situat în Focşani, str._____________, inventariat în fondul de publicitate

III. TERMENUL  CONVENŢIEI :

Art. 2.  Prezenta convenţie se încheie pe o durată de maxim 90 (nouăzeci) zile sau până la încheierea contractului de închiriere.

IV. TAXA:

              Art. 3. Taxa de utilizare a domeniului public este de _________lei/ mp./ zi. La data încheierii prezentei convenţii, se va constitui o garanţie egală cu contravaloarea taxei de utilizare a domeniului public pentru 2 (două) luni în favoarea deţinătorului terenului, valabilă pe toată perioada derulării convenţiei, conform prevederilor legale.

             V. MODALITATEA DE PLATĂ:

               Art. 4.  Plata taxei de utilizare a domeniului public se va face  cu ordin de plată  în contul nr. RO71TREZ69121160250XXXXX deschis la Trezoreria Municipiului Focşani. Neplata taxei de utilizare a domeniului public duce la încetarea convenţiei fără a se mai proceda la alte demersuri. Recuperarea tuturor sumelor restante se va face din garanţia constituită conform art. 3 din contract. Totodată din garanţie se vor reţine sumele aferente demontării structurilor de publicitate şi aducerii amplasamentului la forma şi starea iniţială.

V. ÎNCETAREA CONVENŢIEI :

              Art. 5.   Conveţia poate  înceta din următoarele cauze:

·  acordul de voinţă al părţilor ;

-   schimbarea destinaţiei terenului, decât cea pentru care s-a încheiat prezenta convenţie;

                   -     expirarea termenului sau la data încheierii contractului de închiriere;

                    - la somatia Primariei municipiului Focsani, in situatia in care se constata ca nu sunt      

                 indeplinite prevederile Regulamentului de publicitate sau nu a fost achitata taxa de 

                 utilizare a domeniului public anticipat pentru luna in curs;

                  VII. OBLIGAŢIILE PĂRŢILOR :

         Art. 7. Părţile au următoarele obligaţii :

                    -  să predea terenul liber de orice sarcini în vederea amplasării suportului publicitar ;

     -   va asigura paşnica şi liniştita  folosinţă a terenului pe perioada derulării prezentei convenţii;

                   -  să respecte clauzele prezentului prezentei convenţii;

                   - să obţină toate avizele necesare amplasării suporturilor de publicitate în conformitate cu prevederile Regulamentul privind administrarea şi exploatarea spaţiilor publicitare pe raza municipiului Focşani,

                 -  proprietarul unui suport publicitar care montează sau demontează un sistem publicitar pe domeniul public sau privat al municipiului Focşani este obligat să aducă suportul şi mediul înconjurător în starea dinainte de montarea/ demontare, în timp de trei zile de la montare/ demontare. 

                 - să plătească taxa de utilizare a domeniului public;

                   VIII. CONTROLUL :

                   Art. 9. Controlul asupra modului în care se respectă prevederile prezentului convenţii se efectuează de împuterniciţii Primăriei municipiului Focşani.

                  IX.   LITIGII  :

                 Art. 10. Litigiile, de orice fel, ce vor decurge din exercitarea prezentei convenţii, dacă nu vor fi soluţionate pe cale amiabilă, vor fi rezolvate prin instanţa de judecată .

                Art. 11. Pe toată durata închirierii,cele doua părţi se vor supune legislatiei, în vigoare,  în România. 

                 X.   FORŢA  MAJORĂ :

               Art. 12. În caz de forţă majoră, părţile sunt exonerate de orice răspundere. Dacă partea care invocă forţa majoră nu argumentează în scris, către cealaltă parte, condiţia de forţă majoră, în maximum 5 (cinci) zile, din momentul aplicării ei, partea este direct răspunzătoare pentru toate consecinţele, ce decurg din aceasta. Părţile au obligaţia de a face tot posibilul pentru a găsi o nouă soluţie de ieşire din cauză.

              Art. 13.  Dacă în termen de 30 zile de la declararea forţei  majore nu s-a găsit nici o soluţie, partea care a invocat forţa majoră va notifica, în scris, rezilierea contractului, celelaltei părţi. 

             De asemeni, fiecare parte are obligaţia de a face cunoscut, în scris, încetarea condiţiei de forţa majoră .


   XI.    DISPOZIŢII   FINALE :

             Art. 14. Prezenta convenţie, s-a încheiat în 3 (trei) exemplare, din care una se înmânează persoanei juridice.

PĂRŢILE

        Primăria Municipiului Focşani                                                    SC____________________    

PREŞEDINTE DE ŞEDINŢĂ,

Rodica BOBOC

                                                                                                     CONTRASEMNEAZĂ,

                                                                                              Secretarul Municipiului Focşani

